Kaikkiin Vueling-lentolippuihin sisältyy yksi pieni käsimatkatavara, jonka enimmäismitat ovat 40 x 30 x 20 cm. Sen on mahduttava edessä olevan istuimen alle. Muihin lippuihin sisältyy lisäksi yksi enintään 10 kg painava käsimatkalaukku, jonka enimmäismitat ovat 40 x 20 x 55 cm. Huomaa, että käsimatkalaukku on aina käytävä kirjaamassa sisään koneeseen Vuelingin tiskillä. Jos niin ei tee, koneen portilla laukusta peritään ylimääräinen lisämaksu. Basic-lippuun ei sisälly käsimatkalaukkua, vaan siitä on aina maksettava erikseen.
Optima- ja Family-lippuihin sisältyy aina myös yksi enintään 25 kg painava ruumaan kirjattava matkatavara. Basic- ja Timeflex-lippuihin sitä ei sisälly, ja kaikista kirjattavista matkatavaroista on maksettava erillinen lisämaksu. Huomaa, että kaikki matkatavarat kannattaa aina maksaa etukäteen verkossa. Siellä kirjattava matkatavara maksaa enintään muutaman kympin, kun taas lentokentällä sen hinta voi olla kaksin- tai jopa kolminkertainen. On myös erittäin tärkeä varmistaa, että matkalaukku ei ylitä sitä koskevaa painorajaa. Kentällä matkalaukut punnitaan, ja jokaisesta liikakilosta joutuu maksamaan tuntuvan lisämaksun.